گابریێلا میسترال
گابریێلا میسترال (Gabriela Mistral؛ لە دایکبووی ٧ی نیسانی ١٨٨٩ - مردووی ١٠ی کانووننی دووەمی ١٩٥٧) مرۆڤدۆست، مامۆستا، دیپلۆمات و شاعیری چیلی بوو. یەکێکە لە هەڵگرانی خەڵاتی نۆبێل.

لە ساڵی ١٩٤٥، گابرێلا بووە یەکەمین نووسەر لە ئەمریکای لاتین کە ببێتە هەڵگری خەڵاتی نۆبێل لە وێژە (ئەدەبیات). ڕووخساری نووسین و شیعرەکانی گابرێلا خۆی لە سرووشت، خیانەت، خۆشەویستی، خۆشەویستی دایک، خەم و چاکبوونەوە، گەشت، هەروەها شووناسی ئەمریکای لاتین لە تێکەڵەیەک لە بابەتی ڕەسەن و بابەتی کاریگەربوو بە ئەورووپا. لە ئێستادا، وێنەی ئەو لە دراوی ٥٠٠ پیسۆی چیلی دا دەبینرێت. لە ساڵی ١٩٥١، خەڵاتی نەتەوەیی چیلی بۆ وێژە پێدرا. بەشێک لە شیعر و بەرهەمەکانی گابرێلا بۆ سەر چەندین زمان وەرگێڕانیان بۆ کراوە، لە نێویاندا زمانەکانی ئینگلیزی و نیپاڵی. لە ساڵی ١٩٢٢، یەکەم کتێبی لە ژێر ناونیشانی (Desolación) بڵاوکرایەوە. دوای دوو ساڵ لەوە، واتە لە ساڵی ١٩٢٤، دووەمین کتێبی بڵاوکرایەوە لە ژێر ناونیشانی (Ternura).

ئەو لە حوزەیرانی ١٩٠٨ بەدواوە ناوی گابێرلا میسترال وەک ناوی نووسەری خۆی بەکارهێنا، ئەمەش لەکاتێک ناوی ڕاستەقینەی خۆی لوسیا گۆدۆی ئەلکایاگا بوو.

لە ڕۆژی١٠ی کانووننی دووەمی ١٩٥٧، گابریێلا میسترال لە تەمەنی ٦٧ ساڵیدا کۆچی دواییی کرد.

سەرچاوەکان 

وەرگرانی خەڵاتی نۆبێلی وێژە
نووسەرانی چیلی
مەرگەکان بە شێرپەنجە لە نیویۆرک
مردووانی ١٩٥٧
لەدایکبووانی ١٨٨٩
مردنەکان بە شێرپەنجەی پەنکریاس
ژنانی براوەی خەڵاتی نۆبێل